CELEX: 62013TN0338
Language: el
Date: 2013-06-21 00:00:00
Title: Υπόθεση T-338/13: Προσφυγή της 21ης Ιουνίου 2013 — Energa Power Trading Ανώνυμη Εταιρία Προμήθειας και Εμπορίας Ενέργειας κατά Ευρωπαϊκής Επιτροπής

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/37
            
         Προσφυγή της 21ης Ιουνίου 2013 — Energa Power Trading Ανώνυμη Εταιρία Προμήθειας και Εμπορίας Ενέργειας κατά Ευρωπαϊκής Επιτροπής
   (Υπόθεση T-338/13)
   2013/C 252/62
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Energa Power Trading Ανώνυμη Εταιρία Προμήθειας και Εμπορίας Ενέργειας (Αθήνα, Ελλάδα) (εκπρόσωπος: Σ. Παππάς, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να διαπιστώσει ότι η Επιτροπή παρέβη τις υποχρεώσεις που υπέχει από τη Συνθήκη, επειδή παρέλειψε να λάβει θέση επί της καταγγελίας που υποβλήθηκε από την προσφεύγουσα στις 9 Δεκεμβρίου 2010, σχετικά με κρατική ενίσχυση που χορηγήθηκε παρανόμως στη ΔΕΗ από τις ελληνικές αρχές, και
            
         
               —
            
            
               Να καταδικάσει την Επιτροπή στα δικαστικά έξοδα.
            
         
      Ισχυρισμοί και κύρια επιχειρήματα
   
   Προς στήριξη της προσφυγής η προσφεύγουσα προβάλλει ένα ισχυρισμό, ισχυριζόμενη ότι η Επιτροπή παρέλειψε να ενεργήσει σχετικά με την καταγγελλόμενη παράνομη κρατική ενίσχυση που χορηγήθηκε στη ΔΕΗ.
   Μη λαμβάνοντας θέση –θετική ή αρνητική– επί της καταγγελίας της προσφεύγουσας με την οποία προέβαλε παράνομη κρατική ενίσχυση της ΔΕΗ, παρά την αποστολή εγγράφου οχλήσεως, για περίοδο μεγαλύτερη των 28 μηνών (και σε κάθε περίπτωση μεγαλύτερη των 26 μηνών), η Επιτροπή παρέλειψε να περατώσει την προκαταρκτική έρευνα εντός εύλογης προθεσμίας. Κατά το μέτρο που η ως άνω καθυστέρηση δεν δύναται να δικαιολογηθεί βάσει εξαιρετικών περιστάσεων, η Επιτροπή παρέλειψε να ενεργήσει παρά τη σχετική αποκλειστική της αρμοδιότητα, παραβαίνοντας, κατά συνέπεια, τις σχετικές διατάξεις της Συνθήκης (ήτοι τα άρθρα 106, 107 και 265 ΣΛΕΕ) και του κανονισμού 659/1999 του Συμβουλίου της 22ας Μαρτίου 1999 για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ.